স্থপতি মোবাশ্বের হোসেনের মতে, ‘লেগুনা হঠাৎ করে নিষিদ্ধ হলে তা বাস্তবায়ন কঠিন। মানুষ বিকল্প বাহনের অভাবে বড় বেশি দুর্ভোগে পড়বে। আমরা লেগুনা চলাচল বন্ধের পক্ষেই। তা বন্ধ করার আগে যাতায়াতের বিকল্প বাহনের ব্যবস্থা দরকার। রুট ফ্রাঞ্চাইজির মাধ্যমে নির্দিষ্ট কম্পানির আওতায় গণপরিবহন নিশ্চিত করা জরুরি।’ বিকল্প ব্যবস্থা না রেখে হঠাৎ করে লেগুনা বন্ধে বিপর্যয় নেমে এসেছে মন্তব্য করে দুর্ঘটনা গবেষণা ইনস্টিটিউটের সহযোগী অধ্যাপক কাজী সাইফুন নেওয়াজ বলেন, ‘অংশীজনদের মতামত না নিয়ে এভাবে হুট করে আগেও বিভিন্ন সিদ্ধান্ত নেওয়া হয়েছে। তবে তা বেশিদিন টেকেনি।’